ddrg/super_eurlex huggingface dataset:
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Μαρτίου 1992 για την τροποποίηση της απόφασης 92/160/ΕΟΚ για τον καθορισμό της περιφερειοποιήσεως ορισμένων τρίτων χωρών για τις εισαγωγές ιπποειδών (92/161/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/426/ΕΟΚ του Συμβουλίου σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές των ιπποειδών προέλευσης τρίτων χωρών (1), όπως τροποποιήθηκε από την οδηγία 91/496/ΕΟΚ (2), και ιδίως το άρθρο 13 παράγραφος 2,

Εκτιμώντας:

ότι με την οδηγία 79/542/ΕΟΚ του Συμβουλίου (3), όπως τροποποιήθηκε τελευταία από την οδηγία 92/160/ΕΟΚ της Επιτροπής (4), καθιερώθηκε κατάλογος των τρίτων χωρών από τις οποίες τα κράτη μέλη επιτρέπουν την εισαγωγή ζωντανών βοοειδών, χοιροειδών, ιπποειδών και νωπού κρέατος, συμπεριλαμβανομένων των προϊόντων με βάση το κρέας-

ότι με την απόφαση 92/160/ΕΟΚ καθιερώθηκε η περιφερειοποίηση ορισμένων τρίτων χωρών που περιλαμβάνονται στον προαναφερθέντα κατάλογο για τις εισαγωγές ιπποειδών-

ότι ορισμένα μέρη του Ρωσικού εδάφους πληρούν τους απαιτούμενους όρους και, συνεπώς, θα πρέπει να προστεθεί η Ρωσία στο παράρτημα της οδηγίας 92/160/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 92/160/ΕΟΚ προστίθεται το ακόλουθο εδάφιο:

"Ρωσία

Εδάφη δυτικώς της οροσειράς των Ουραλίων".

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 9 Μαρτίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 224 της 18. 8. 1990, σ. 42. (2) ΕΕ αριθ. L 268 της 24. 9. 1991, σ. 56. (3) ΕΕ αριθ. L 146 της 14. 6. 1979, σ. 15. (4) Βλέπε σελίδα 27 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Φεβρουαρίου 1992 για την έγκριση του σχεδίου που υπέβαλε η Ιρλανδία όσον αφορά την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση (Το κείμενο στη αγγλική γλώσσα είναι το μόνο αυθεντικό) (92/140/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (1), όπως τροποποιήθηκε τελευταία από την οδηγία 91/496/ΕΟΚ (2), και ιδίως το άρθρο 3 παράγραφος 2,

Εκτιμώντας:

ότι η Ιρλανδία διαβίβασε μέσω επιστολής με ημερομηνία 4 Ιουλίου 1991 ένα σχέδιο στην Επιτροπή-

ότι διαπιστώθηκε μετά από έλεγχο ότι το σχέδιο πληροί τους όρους της οδηγίας 90/539/ΕΟΚ, και ιδίως το παράρτημα ΙΙ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο που υπέβαλε η Ιρλανδία για την έγκριση των επιχειρήσεων για τις ενδοκοινοτικές συναλλαγές πουλερικών και αυγών για επώαση εγκρίνεται με την παρούσα απόφαση.

Άρθρο 2

Η Ιρλανδία θα θέσει σε ισχύ από την 1η Μαΐου 1992 τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στην Ιρλανδία. Βρυξέλλες, 12 Φεβρουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 303 της 31. 10. 1990, σ. 6. (2) ΕΕ αριθ. L 268 της 24. 9. 1991, σ. 56.
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Ιανουαρίου 1992 για τον καθορισμό των απαιτήσεων όσον αφορά τους εξοπλισμούς και τις διαρθρώσεις των κέντρων αποστολής και καθαρισμού ζώντων διθύρων μαλακίων, οι οποίες είναι δυνατό να αποτελέσουν αντικείμενο παρεκκλίσεων (92/92/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 91/492/ΕΟΚ του Συμβουλίου της 15ης Ιουλίου 1991 για τον καθορισμό των υγειονομικών κανόνων που διέπουν την παραγωγή και τη διάθεση στην αγορά ζώντων διθύρων μαλακίων (1), και ιδίως το άρθρο 5,

Εκτιμώντας ότι:

σύμφωνα με το άρθρο 5 παράγραφος 1 στοιχείο α) δεύτερο εδάφιο της οδηγίας 91/492/ΕΟΚ, τα κράτη μέλη έχουν τη δυνατότητα, για τις απαιτήσεις όσον αφορά τους εξοπλισμούς και τις διαρθρώσεις που προβλέπονται στο παράρτημα κεφάλαιο IV της προαναφερθείσας οδηγίας, να παραχωρούν στα κέντρα αποστολής και καθαρισμού περαιτέρω παράταση προθεσμίας για τη συμμόρφωσή τους ως προς τους όρους έγκρισης που προβλέπονται στο εν λόγω κεφάλαιο IV, υπό τον απαράβατο όρο ότι τα ζώντα δίθυρα μαλάκια τα οποία προέρχονται από τέτοια κέντρα πληρούν τις υγειονομικές προδιαγραφές που ορίζονται στην οδηγία 91/492/ΕΟΚ-

ότι εναπόκειται στην Επιτροπή να καθορίσει, σύμφωνα με τη διαδικασία που προβλέπεται στο άρθρο 12 της οδηγίας 91/492/ΕΟΚ τις απαιτήσεις όσον αφορά τους εξοπλισμούς και τις διαρθρώσεις οι οποίες είναι δυνατό να αποτελέσουν αντικείμενο τέτοιων αποκλίσεων-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι απαιτήσεις όσον αφορά τους εξοπλισμούς και τις διαρθρώσεις οι οποίες προβλέπονται στο παράρτημα κεφάλαιο IV της οδηγίας 91/492/ΕΟΚ και οι οποίες είναι δυνατόν να αποτελέσουν αντικείμενο παρεκκλίσεων, καθορίζονται στο παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη. Βρυξέλλες, 9 Ιανουαρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 268 της 24. 9. 1991, σ. 1.

ΠΑΡΑΡΤΗΜΑ

ΑΠΑΙΤΗΣΕΙΣ ΟΙ ΟΠΟΙΕΣ ΠΡΟΒΛΕΠΟΝΤΑΙ ΣΤΟ ΠΑΡΑΡΤΗΜΑ ΚΕΦΑΛΑΙΟ IV ΤΗΣ ΟΔΗΓΙΑΣ 91/492/ΕΟΚ ΚΑΙ ΟΙ ΟΠΟΙΕΣ ΕΙΝΑΙ ΔΥΝΑΤΟΝ ΝΑ ΑΠΟΤΕΛΕΣΟΥΝ ΑΝΤΙΚΕΙΜΕΝΟ ΠΑΡΕΚΚΛΙΣΕΩΝ

Οι ακόλουθες διατάξεις είναι δυνατό να αποτελέσουν αντικείμενο παρεκκλίσεων:

1. Στον τίτλο Ι σημείο 1 στοιχείο α) όσον αφορά την κατασκευή των κτιρίων ή των εγκαταστάσεων, καθώς και τα στοιχεία β), γ), δ) και ε).

2. Στον τίτλο Ι σημείο 2 όσον αφορά τον αριθμό των ιματιοθηκών και σημείο 5.

3. Στον τίτλο ΙΙ σημείο 6 όσον αφορά την απαίτηση για χωριστό μέρος αποθήκευσης των απορριμάτων, υπό τον όρο ότι τα προϊόντα δεν θα μπορούν να μολυνθούν από τα απορρίμματα ή από τα υγρά που αποβάλλουν.

4. Στον τίτλο ΙΙ σημείο 7 υπό την προϋπόθεση ότι τα προϊόντα θα προστατεύονται από την επίδραση του ήλιου και του καιρού, καθώς και από οποιαδήποτε πηγή ρύπανσης ή μόλυνσης.

5. Στον τίτλο ΙΙΙ σημείο 1 όσον αφορά τις δεξαμενές νερού και την κλίση του πυθμένα των δεξαμενών καθαρισμού.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 19ης Δεκεμβρίου 1991 για τη σύναψη της συμφωνίας υπό μορφή εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ρουμανίας για το εμπόριο κλωστοϋφαντουργικών προϊόντων (92/186/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, εν αναμονή της ολοκλήρωσης των αναγκαίων διαδικασιών για τη σύναψη της συμφωνίας μεταξύ της Ευρωπαϊκής Οικονομικής Κοινότητας και της Ρουμανίας για το εμπόριο κλωστοϋφαντουργικών προϊόντων, η οποία μονογραφήθηκε στις 11 Ιουλίου 1986, η συμφωνία αυτή εφαρμόζεται προσωρινά, από την 1η Ιανουαρίου 1987, σύμφωνα, όσον αφορά την Κοινότητα, με τις αποφάσεις 87/536/ΕΟΚ (1) και 92/184/ΕΟΚ (2)-

ότι στην εν λόγω συμφωνία προβλέπεται η δυνατότητα επανεξέτασης των ποσοτικών προσαρμογών-

ότι η Ρουμανία έχει αποδεχθεί την προσφορά για βελτιωμένη πρόσβαση στην αγορά την οποία έκανε η Κοινότητα βάσει ειδικής αίτησης που υπέβαλε η Ρουμανία στο πλαίσιο του προγράμματος δράσης Phare- ότι συμφωνήθηκε στο εγκεκριμένο πρακτικό της 9ης Οκτωβρίου 1991 να αυξηθούν για το 1991 και 1992 τα ποσοτικά όρια της Κοινότητας, για ορισμένες κατηγορίες που αναφέρονται στο παράρτημα ΙΙ της συμφωνίας-

ότι τα δύο μέρη συμφώνησαν ότι οι προαναφερθείσες αυξήσεις των ποσοστώσεων γίνονται κατ' εξαίρεση και αποβλέπουν στο να συμβάλουν στη συντονισμένη προσπάθεια των βιομηχανικών χωρών της "ομάδας των 24", για τη διευκόλυνση της αναδιάρθρωσης της οικονομίας της Ρουμανίας μέσω, μεταξύ άλλων, της βελτιωμένης πρόσβασης στις κοινοτικές αγορές-

ότι θα πρέπει να εγκριθεί το εν λόγω εγκεκριμένο πρακτικό,

ΑΠΟΦΑΣΙΖΕΙ:

Άρθρο 1

Η συμφωνία υπό μορφή εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Ρουμανίας για το εμπόριο κλωστοϋφαντουργικών προϊόντων εγκρίνεται εξ ονόματος της Κοινότητας.

Το κείμενο του εγκεκριμένου πρακτικού επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία, υπό μορφή εγκεκριμένου πρακτικού που αναφέρεται στο άρθρο 1, δεσμεύοντας την Κοινότητα.

Βρυξέλλες, 19 Δεκεμβρίου 1991.

Για το Συμβούλιο

Ο Πρόεδρος

P. DANKERT

(1) EE ariu. L 318 thw 7. 11. 1987, s. 1.(2) Blepe selida 1 thw parozsaw Epishmhw Efhmeridaw.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 4ης Μαρτίου 1991 για την τροποποίηση της απόφασης 90/424/ΕΟΚ σχετικά με ορισμένες δαπάνες στον κτηνοτροφικό τομέα ( 91/133/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνοτροφικό τομέα ( 1 ), και ιδίως το άρθρο 24 παράγραφος 1,

την πρόταση της Επιτροπής,

Εκτιμώντας :

ότι η απόφαση 90/424/ΕΟΚ προβλέπει ιδίως τη δυνατότητα χρηματοδοτικής δράσης της Κοινότητας για την εκρίζωση και την παρακολούθηση των ασθενειών που απαριθμούνται στον κατάλογο που περιλαμβάνεται στο παράρτημα της εν λόγω απόφασης - ότι ο εν λόγω κατάλογος μπορεί να συμπληρώνεται ή να τροποποιείται ανάλογα με την εξέλιξη της υγειονομικής κατάστασης της Κοινότητας -

ότι, λαμβανομένης υπόψη αυτής της εξέλιξης, πρέπει να προστεθεί στον εν λόγω κατάλογο η μεταδοτική περιπνευμονία των βοοειδών για να επιτραπεί η χρηματοδοτική συμμετοχή της Κοινότητας στην πραγματοποίηση προγραμμάτων εκρίζωσης και παρακολούθησης αυτής της ασθένειας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Στο παράρτημα της απόφασης 90/424/ΕΟΚ, ομάδα 1, προστίθεται η ακόλουθη περίπτωση :

"- μεταδοτική περιπνευμονία των βοοειδών ." Άρθρο 2 Η παρούσα απόφαση απευθύνεται στα κράτη μέλη . Βρυξέλλες, 4 Μαρτίου 1991 . Για το Συμβούλιο

Ο Πρόεδρος

R . STEICHEN ( 1 ) ΕΕ αριθ . L 224 της 18 . 8 . 1990, σ . 19 .
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 11ης Δεκεμβρίου 1991

σχετικά με τον καθορισμό των κοινοτικών εργαστηρίων αναφοράς για την αναζήτηση

καταλοίπων ορισμένων ουσιών

(91/664/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 86/469/ΕΟΚ του Συμβουλίου της 16ης Σεπτεμβρίου 1986 σχετικά με την εξέταση των ζώων και του νωπού κρέατος για την παρουσία καταλοίπων (1), και ιδίως το άρθρο 8 παράγραφος 2,

την πρόταση της Επιτροπής,

Εκτιμώντας:

ότι ο σύνδεσμος μεταξύ των εθνικών εργαστηρίων αναφοράς τα οποία είναι επιφορτισμένα στα κράτη μέλη με την αναζήτηση καταλοίπων στα ζώα και στο κρέας τους πρέπει να ανατεθεί σε άκρως εξειδικευμένα εργαστήρια, τα οποία διαθέτουν εγκαταστάσεις και όργανα αναγκαία για τις συγκεκριμένες τεχνικές 7

ότι το Συμβούλιο, με την απόφαση 89/187/ΕΟΚ (2), καθόρισε τις εξουσίες και τους όρους λειτουργίας των κοινοτικών εργαστηρίων αναφοράς που προβλέπονται από την οδηγία 86/469/ΕΟΚ 7

ότι, σύμφωνα με το άρθρο 8 παράγραφος 2 της οδηγίας 86/469/ΕΟΚ, επιβάλλεται να ορισθούν, εφεξής, τα κοινοτικά εργαστήρια αναφοράς για την αναζήτηση καταλοίπων ορισμένων ουσιών 7

ότι τα εν λόγω εργαστήρια αναφοράς μπορούν να λαμβάνουν ενίσχυση από την Κοινότητα σύμφωνα με τους όρους που αναφέρονται στο άρθρο 28 της απόφασης 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (3),

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα ακόλουθα εργαστήρια ορίζονται ως κοινοτικά εργαστήρια αναφοράς:

α) για τα κατάλοιπα που αναφέρονται στο παράρτημα Ι ομάδες Α. Ι και Α. ΙΙ της οδηγίας 86/469/ΕΟΚ:

Rijksinstituut voor de Volksgezondheid en

Milieuhygiene

Antoine van Leeuwenhoeklaan, 9

NL-3720 Bilthoven 7

β)

για τα κατάλοιπα που αναφέρονται στο παράρτημα Ι ομάδα Α. ΙΙΙ α) της οδηγίας 86/469/ΕΟΚ, εκτός από τις σουλφαμίδες:

Laboratoires des Mιdicaments vιtιrinaires

(CNEVA-LMV)

La Haute Marchι, Javenι

F-35133 Fougθres 7

γ)

για τα κατάλοιπα που αναφέρονται στο παράρτημα Ι ομάδα Α. ΙΙΙ β) της οδηγίας 86/469/ΕΟΚ και τα κατάλοιπα των Β-αγωνιστών και των σουλφαμίδων:

Bundesgesundheitsamt

Thielallee, 88-92

D-1000 Berlin 33 7

δ)

για τα κατάλοιπα που αναφέρονται στο παράρτημα Ι ομάδες Β. ΙΙ α) και Β. ΙΙ β) της οδηγίας 86/469/ΕΟΚ:

Instituto Superiore di Sanitΰ

via Regina Elena 299

I-00161 Roma.

Αruro 2

H paro´zsa apσfash apezu´znetai sta krαth mιlh.

Brzjιllew, 11 Dekembrνoz 1991.

Για το Συμβούλιο

Ο Πρόεδρος

P. BUKMAN

(1) ΕΕ αριθ. L 275 της 26. 9. 1986, σ. 36.

(2) ΕΕ αριθ. L 66 της 10. 3. 1989, σ. 37.

(3) ΕΕ αριθ. L 224 της 18. 8. 1990, σ. 19.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Νοεμβρίου 1991 σχετικά με σύναψη του πρωτοκόλλου για την εξακολούθηση της ισχύος του διακανονισμού που αναφέρεται στο διεθνές εμπόριο των κλωστοϋφαντουργικών (91/606/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι η Επιτροπή συμμετέσχε, εξ ονόματος της Κοινότητας, στις διαπραγματεύσεις για την εξακολούθηση της ισχύος του διακανονισμού που αναφέρεται στο διεθνές εμπόριο κλωστοϋφαντουργικών (ΣΠΙ) (1)-

ότι αυτές οι διαπραγματεύσεις κατέληξαν στην εκπόνηση ενός πρωτοκόλλου για την εξακολούθηση της ισχύος του ΣΠΙ για νέα περίοδο 17 μηνών, ήτοι μέχρι τις 31 Δεκεμβρίου 1992-

ότι, συνεπώς, είναι σκόπιμη η αποδοχή αυτού του πρωτοκόλλου εξ ονόματος της Κοινότητας,

ΑΠΟΦΑΣΙΖΕΙ:

Άρθρο 1

Το πρωτόκολλο για την εξακολούθηση της ισχύος του διακανονισμού που αναφέρεται στο διεθνές εμπόριο κλωστοϋφαντουρικών, που υιοθετήθηκε από την επιτροπή κλωστοϋφαντουργικών της Γενικής Συμφωνίας Δασμών και Εμπορίου (ΓΣΔΕ) στις 31 Ιουλίου 1991, γίνεται δεκτό εξ ονόματος της Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να κοινοποιήσει, σύμφωνα με την παράγραφο 3 του πρωτοκόλλου, την αποδοχή του πρωτοκόλλου εξ ονόματος της Κοινότητας. Βρυξέλλες, 25 Νοεμβρίου 1991. Για το Συμβούλιο

Ο Πρόεδρος

J. M. M. RITZEN

(1) ΕΕ αριθ. L 341 της 4. 12. 1986, σ. 34.
ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Οκτωβρίου 1991 για την αναστολή των αγορών βουτύρου σε ορισμένα κράτη μέλη (Τα κείμενα στη γερμανική, αγγλική, γαλλική και ολλανδική γλώσσα είναι τα μόνα αυθεντικά) (91/526/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το άρθρο 7α παράγραφος 1 πρώτο εδάφιο και παράγραφος 3,

Εκτιμώντας:

ότι δυνάμει του κανονισμού (ΕΟΚ) αριθ. 777/87 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1634/91 (4), καθορίστηκε υπό ποιες συνθήκες είναι δυνατόν να αναστέλλονται και στη συνέχεια να επαναφέρονται οι αγορές βουτύρου και αποκορυφωμένου γάλακτος σε σκόνη και, σε περίπτωση αναστολής, τα εναλλακτικά μέτρα που είναι δυνατόν να λαμβάνονται-

ότι ο κανονισμός (ΕΟΚ) αριθ. 1547/87 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2011/91 (6), καθόρισε τα κριτήρια με βάση τα οποία καθορίζονται και αναστέλλονται οι αγορές βουτύρου με διαγωνισμό σε ένα κράτος μέλος ή, όσον αφορά το Ηνωμένο Βασίλειο και την Ομοσπονδιακή Δημοκρατία της Γερμανίας, σε μια περιοχή-

ότι η απόφαση 91/503/ΕΟΚ της Επιτροπής (7) προβλέπει την αναστολή των εν λόγω αγορών σε ορισμένα κράτη μέλη- ότι από τις πληροφορίες σχετικά με τις τιμές της αγοράς προκύπτει ότι ο όρος που προβλέπεται στο άρθρο 1 παράγραφος 3 του κανονισμού (ΕΟΚ) αριθ. 1547/87 πληρούται επί του παρόντος, στο Βέλγιο, στη Γαλλία, στη Βόρειο Ιρλανδία και στην Ομοσπονδιακή Δημοκρατία της Γερμανίας εξαιρουμένου του εδάφους της πρώην Λαοκρατικής Δημοκρατίας της Γερμανίας, στο Λουξεμβούργο και στις Κάτω Χώρες- ότι κρίνεται, κατά συνέπεια, απαραίτητη η αναπροσαρμογή του καταλόγου των κρατών μελών στα οποία εφαρμόζεται η εν λόγω αναστολή-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης του Γάλακτος και Γαλακτοκομικών Προϊόντων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι αγορές του βουτύρου με διαγωνισμό που προβλέπονται στο άρθρο 1 παράγραφος 3 του κανονισμού (ΕΟΚ) αριθ. 777/87 αναστέλλονται στο Βέλγιο, στην Ομοσπονδιακή Δημοκρατία της Γερμανίας εξαιρουμένου του εδάφους της πρώην Λαοκρατικής Δημοκρατίας της Γερμανίας, στη Γαλλία, στη Βόρειο Ιρλανδία, στο Λουξεμβούργο και στις Κάτω Χώρες.

Άρθρο 2

Καταργείται η απόφαση 91/503/ΕΟΚ.

Άρθρο 3

Η παρούσα απόφαση απευθύνεται στο Βασίλειο του Βελγίου, στην Ομοσπονδιακή Δημοκρατία της Γερμανίας, στη Γαλλική Δημοκρατία, στο Μεγάλο Δουκάτο του Λουξεμβούργου, στο Βασίλειο των Κάτω Χωρών και στο Ηνωμένο Βασίλειο. Βρυξέλλες, 4 Οκτωβρίου 1991. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 150 της 15. 6. 1991, σ. 19. (3) ΕΕ αριθ. L 78 της 20. 3. 1987, σ. 10. (4) ΕΕ αριθ. L 150 της 15. 6. 1991, σ. 26. (5) ΕΕ αριθ. L 144 της 4. 6. 1987, σ. 12. (6) ΕΕ αριθ. L 185 της 11. 7. 1991, σ. 5. (7) ΕΕ αριθ. L 264 της 20. 9. 1991, σ. 29.
ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Δεκεμβρίου 1988 για την τροποποίηση της απόφασης 88/142/ΕΟΚ σχετικά με το πολυετές πρόγραμμα προσανατολισμού του αλιευτικού στόλου που υπέβαλε η Ιρλανδία στο πλαίσιο του κανονισμού (ΕΟΚ) αριθ. 4028/86 (1987 1991) (Το κείμενο στην αγγλική γλώσσα είναι το μόνο αυθεντικό) (91/543/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (1), και ιδίως το άρθρο 4 και το άρθρο 5 παράγραφος 2,

Εκτιμώντας:

τα αποτελέσματα των συνεδριάσεων με τις εθνικές αρχές της Ιρλανδίας σχετικά με το στάδιο προόδου του πολυετούς προγράμματος προσανατολισμού, έτσι όπως ορίζεται από την απόφαση 88/142/ΕΟΚ της Επιτροπής (2)-

ότι η κατάσταση που διαπιστώθηκε στον τομέα της θέσης υπό εκμετάλλευση νέων αλιευτικών σκαφών εμφανίζει μια σαφή αύξηση το 1987 και κατά το πρώτο εξάμηνο 1988 της αλιευτικής ικανότητας που εκφράζεται με τη χωρητικότητα (κοχ) και της ισχύος (kW)-

ότι η διαδικασία προσαρμογής που έχει αρχίσει και τα μέτρα που πρέπει να τεθούν σε εφαρμογή από την Ιρλανδία για τον αποτελεσματικό έλεγχο της δυναμικότητας του ιρλανδικού αλιευτικού στόλου χρειάζονται ένα κάποιο χρονικό διάστημα-

ότι η Επιτροπή προτίθεται να παράσχει την υποστήριξή της στις προσπάθειες βελτίωσης της κατάστασης τις οποίες καταβάλλει η Ιρλανδία, δεδομένου ότι τα διοικητικά ή κανονιστικά μέτρα που συνεπάγονται οι προσπάθειες αυτές αφήνουν να διαφανούν αποτελέσματα, τα οποία επιβεβαιώνουν μια διαρθρωτική εξέλιξη σύμφωνη προς τις κατευθυντήριες γραμμές και επιτρέπουν να επιτευχθούν πράγματι, μέχρι την προβλεπόμενη ημερομηνία λήξης της 31ης Δεκεμβρίου 1991, οι στόχοι που καθορίζονται από την απόφαση 88/142/ΕΟΚ-

ότι για την υπαγωγή στις παρεκκλίσεις από την αρχή του ασυμβίβαστου με την κοινή αγορά των κρατικών ενισχύσεων στον τομέα της αλιείας, η Επιτροπή θέσπισε τις κατευθυντήριες γραμμές για την εξέταση των εθνικών ενισχύσεων στον τομέα της αλιείας (3)-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Δομών Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 88/142/ΕΟΚ τροποποιείται ως εξής:

1. Το άρθρο 3 παράγραφος 2 αντικαθίσταται από το ακόλουθο κείμενο:

"Η Επιτροπή, με βάση τις διαπιστώσεις που προκύπτουν από τις περιοδικές πληροφορίες που αναφέρονται στο άρθρο 2 ή, ελλείψει αυτών, μετά το πέρας μιας περιόδου ενός εξαμήνου, γνωστοποιεί στο κράτος μέλος, εφόσον είναι αναγκαίο, το γεγονός ότι δεν πληρούνται οι όροι από τους οποίους εξαρτάται η έγκριση του προγράμματος."

2. Το παράρτημα αντικαθίσταται από το παρόν παράρτημα.

Άρθρο 2

Η παρούσα απόφαση απευθύνεται στην Ιρλανδία. Βρυξέλλες, 23 Δεκεμβρίου 1988. Για την Επιτροπή

Antonio CARDOSO E CUNHA

Μέλος της Επιτροπής

(1) ΕΕ αριθ. L 376 της 31. 12. 1986, σ. 7. (2) ΕΕ αριθ. L 67 της 12. 3. 1988, σ. 25. (3) ΕΕ αριθ. C 313 της 8. 12. 1988, σ. 21.
ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Σεπτεμβρίου 1991 για τον καθορισμό του ποσού των ιδίων πόρων ΦΠΑ που οφείλει η Ομοσπονδιακή Δημοκρατία της Γερμανίας για το οικονομικό έτος 1989 και σχετικά με τις δραστηριότητες που αναφέρονται στην εικοστή οδηγία 85/361/ΕΟΚ της 16ης Ιουλίου 1985 του Συμβουλίου όσον αφορά την εναρμόνιση των νομοθεσιών των κρατών μελών σχετικά με τους φόρους κύκλου εργασιών - κοινό σύστημα φόρου προστιθέμενης αξίας: παρεκκλίσεις όσον αφορά τις ειδικές ενισχύσεις που χορηγούνται σε ορισμένους γεωργούς ως αντιστάθμιση για την κατάργηση των νομισματικών εξισωτικών ποσών που εφαρμόζονται σε ορισμένα γεωργικά προϊόντα (Το κείμενο στη γερμανική γλώσσα είναι το μόνο αυθεντικό) (91/502/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 85/361/ΕΟΚ του Συμβουλίου της 16ης Ιουλίου 1985 όσον αφορά την εναρμόνιση των νομοθεσιών των κρατών μελών σχετικά με τους φόρους κύκλου εργασιών - κοινό σύστημα φόρου προστιθέμενης αξίας: παρεκκλίσεις όσον αφορά τις ειδικές ενισχύσεις που χορηγούνται σε ορισμένους γεωργούς ως αντιστάθμιση για την κατάργηση των νομισματικών εξισωτικών ποσών που εφαρμόζονται σε ορισμένα γεωργικά προϊόντα (1), και ιδίως το άρθρο 5,

Εκτιμώντας:

ότι, σύμφωνα με τις διατάξεις της οδηγίας 85/361/ΕΟΚ, επιτρέπεται στην Ομοσπονδιακή Δημοκρατία της Γερμανίας να χρησιμοποιήσει το φόρο προστιθέμενης αξίας ως μέσο για τη χορήγηση της ειδικής ενίσχυσης στους γεωργούς υπό τον όρο ότι δεν θα θιγούν οι ίδιοι πόροι που προέρχονται από τον ΦΠΑ-

για το οικονομικό έτος 1989 πρέπει να αυξηθούν τα καθαρά έσοδα που προέρχονται από το ΦΠΑ, τα οποία πρέπει να ληφθούν υπόψη σύμφωνα με το άρθρο 3 του κανονισμού (ΕΟΚ, Ευρατόμ) αριθ. 1553/89 του Συμβουλίου της 29ης Μαΐου 1989 για ομοιόμορφο οριστικό καθεστώς είσπραξης των ιδίων πόρων που προέρχονται από το φόρο επί της προστιθέμενης αξίας (2), κατά 1 587,7 εκατομμύρια γερμανικά μάρκα-

ότι ο σταθμισμένος μέσος συντελεστής που αναφέρεται στο εν λόγω άρθρο ανέρχεται σε 12,6676 % για το οικονομικό έτος 1989 και είναι ακόμη δυνατόν να τροποποιηθεί-

ότι το ποσοστό των ιδίων πόρων ΦΠΑ που οφείλει η Ομοσπονδιακή Δημοκρατία της Γερμανίας για το οικονομικό έτος 1989 ανέρχεται σε 1,2779 %-

ότι ζητήθηκε η γνώμη της συμβουλευτικής επιτροπής ιδίων πόρων όσον αφορά την παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το ποσό των ιδίων πόρων που προέρχεται από τον ΦΠΑ βάσει του άρθρου 5 της οδηγίας 85/361/ΕΟΚ, που οφείλει η Ομοσπονδιακή Δημοκρατία της Γερμανίας για το οικονομικό έτος 1989, ανέρχεται σε 160,17 εκατομμύρια γερμανικά μάρκα.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας. Βρυξέλλες, 5 Σεπτεμβρίου 1991. Για την Επιτροπή

Peter SCHMIDHUBER

Μέλος της Επιτροπής

(1) ΕΕ αριθ. L 192 της 24. 7. 1985, σ. 18. (2) ΕΕ αριθ. L 155 της 7. 6. 1989, σ. 9.